CELEX: 62017CN0007
Language: bg
Date: 2017-01-05 00:00:00
Title: Дело C-7/17 P: Жалба, подадена на 5 януари 2017 г. от ANKO A.E. Antiprosopeion, Emporiou kai Viomichanias срещу решението, постановено от Общия съд (трети състав) на 27 април 2016 г. по дело T-155/14, ANKO/Европейска комисия

27.2.2017   
            
            
               BG
            
            
               Официален вестник на Европейския съюз
            
            
               C 63/21
            
         Жалба, подадена на 5 януари 2017 г. от ANKO A.E. Antiprosopeion, Emporiou kai Viomichanias срещу решението, постановено от Общия съд (трети състав) на 27 април 2016 г. по дело T-155/14, ANKO/Европейска комисия
   (Дело C-7/17 P)
   (2017/C 063/29)
   Език на производството: гръцки
   
      Страни
   
   
      Жалбоподател: ANKO A.E. Antiprosopeion, Emporiou kai Viomichanias (представител: Stavroula Paliou, avvocato)
   
      Друга страна в производството: Европейска комисия
   
      Искания на жалбоподателя
   
   Жалбоподателят моли Съда:
   
               —
            
            
               да отмени решение на Общия съд от 27 април 2016 г. по дело T-155/14 и да върне делото на Общия съд за разглеждане по същество;
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   Жалбоподателят твърди, че решението на Общия съд от 27 април 2016 г. по дело T-155/14 съдържа правни констатации, които нарушават правото на Съюза, и го оспорва с настоящата жалба.
   Според жалбоподателя обжалваното съдебно решение трябва да се отмени:
   
               i.
            
            
               
                  на първо място, що се отнася до приложимите материалноправни разпоредби, доколкото решението съдържа грешки при прилагането на правото и процесуални нарушения, засягащи мотивите му.
            
         
               ii.
            
            
               
                  на второ място, тъй като съдържа грешки при прилагането на правото що се отнася до разпоредбите, които уреждат предмета и тежестта на доказване във връзка с жалбата, и до разпределението на доказателствената тежест във връзка с насрещното искане.
            
         В този контекст, основанията за обжалване са следните:
   
               I.
            
            
               Във връзка с грешката при прилагането на правото и процесуалните недостатъци:
               
                           1)
                        
                        
                           Първо основание за обжалване: пълна липса на мотиви.
                        
                     
                           2)
                        
                        
                           Второ основание за обжалване: грешка при прилагането на правото и противоречие в мотивите.
                        
                     
         
               II.
            
            
               Във връзка с грешката при прилагането на правото и с разпоредбите, които уреждат предмета и тежестта на доказване:
               
                           3)
                        
                        
                           Трето основание за обжалване: грешка при прилагането на правото във връзка с предмета и тежестта на доказване по отношение на жалбата.
                        
                     
                           4)
                        
                        
                           Четвърто основание за обжалване: грешка при прилагането на правото във връзка с разпределението на тежестта на доказване по отношение на насрещното искане на Комисията.